Hun ble født i Trondheim som datter av Lars Larsen og hustru Oline Meek. Hun gikk Trondhjems borgerlige realskole før familien flyttet til Levanger i 1906. Foreldrene drev AS Levanger Speil- og Guldlistefabrik. Hun gikk Levanger kommunale høiere almenskole og Levanger lærerskole. I 1913 ble hun fast ansatt som lærerinne ved Steinkjer folkeskole, hvor hun ble værende til 1917.